**จอร์ดอน แอชลีย์ เฟมี ไอบ์** (อังกฤษ: Jordon Ashley Femi Ibe) นักฟุตบอล​ชาวอังกฤษ​เชื้อสายไนจีเรีย ตำแหน่งกองกลาง​ปัจจุบันเล่นให้กับสโมสรอาดานาสปอร์ ในซือเปร์ลีก ประเทศตุรกี

ประวัติ
-------

จอร์ดอนเกิดเมื่อวันที่ 8 ธันวาคม 2538 ที่ย่าน **Bermondsay** ลอนดอนใต้

จอร์ดอนเซ็นสัญญาเข้าร่วมทีมเยาวชนของ วีคอมบ์ วันเดอร์เรอร์ส เมื่อปี 2550 ขณะอายุได้ 12 ปี ภายหลังจากถูกปล่อยออกจากทีมเยาวชนของ ชาร์ลตัน แอธเลติก

ระดับสโมสร
----------

### วีคอมบ์ วันเดอร์เรอร์ส

จอร์ดอนภายหลังจากเข้าร่วมระบบทีมเยาวชนของวีคอมบ์เขาก็ได้ประเดิมสนามในนาม
ทีมชุดใหญ่ให้กับวีคอมบ์ในศึก ลีกคัพ นัดที่ทีมวีคอมบ์ชนะ โคลเชสเตอร์ ยูไนเต็ด ในฐานะตัวสำรองช่วงต่อเวลาพิเศษเมื่อวันที่ 9 สิงหาคม 2554 ขณะอายุได้เพียง 15 ปี 244 วัน

วันที่ 15 ตุลาคม 2554 ในลีกนัดที่ทีมชนะทีม ฮาร์ทลีพูล ยูไนเต็ด จอร์ดอนได้ลงเล่นเป็นตัวสำรองในนาทีที่ 90 ถือได้ว่าจอร์ดอนเป็นนักเตะของวีคอมบ์ที่
อายุน้อยที่สุดที่ได้ลงเล่นในศึก ฟุตบอลลีก

ในวันที่ 29 ตุลาคม 2554 จอร์ดอนได้ลงเล่นในนัดที่ทีมแพ้ เชฟฟีลด์เวนส์เดย์ 2-1 โดยประตูเดียวในนัดนั้นเป็นผลงานการทำประตูของจอร์ดอนซึ่งถือได้ว่าจอร์ดอนเป็นนักเตะของวีคอมบ์ที่อายุน้อยที่สุดที่ทำประตูได้ในศึก ฟุตบอลลีก โดยจอร์ดอนลงเล่นทั้งสิ้น 11 นัดยิงได้ 1 ประตู

### ลิเวอร์พูล

วันที่ 12 ธันวาคม 2554 มีรายงานข่าวว่าจอร์ดอนเตรียมจะเซ็นสัญญาเป็นนักเตะของ ลิเวอร์พูล ต่อมาในวันที่ 20 ธันวาคม จอร์ดอนก็ได้เซ็นสัญญากับลิเวอร์พูลเมื่ออายุได้ 16 ปีโดยไม่มีการเปิดเผยค่าตัว

โดยเขาได้เข้าร่วมทีมชุดอายุต่ำกว่า 18 ปีหรือชุด ยู-18 ของทีมหงส์แดงแต่เขากลับทำผลงานได้ดี

#### ฤดูกาล 2012-13

จอร์ดอน ไอบ์ ในปี 2013
ในวันที่ 19 พฤษภาคม ค.ศ. 2013 จอร์ดอนลงเล่นนัดแรกให้กับ ลิเวอร์พูล ในพรีเมียร์ลีก นัดปิดฤดูกาล 2012-13 โดยลงเล่นเป็นตัวจริงและเปิดบอลให้ ฟีลีปี โกชิญญู ทำประตูชัยให้ ลิเวอร์พูล เปิดสนามแอนฟีลด์เอาชนะ ควีนส์พาร์กเรนเจอส์ 1-0

#### ฤดูกาล 2013-14

จอร์ดอนได้สวมเสื้อหมายเลข 33 แทน จอนโจ เชลวีย์ ที่ย้ายไปร่วมทีมสวอนซีซิตี ในวันที่ 27 สิงหาคม ค.ศ. 2013 จอร์ดอนลงเล่นนัดแรกและเป็นตัวจริงในลีกคัพ รอบ 2 นัดที่ ลิเวอร์พูล เปิดสนามแอนฟีลด์เอาชนะ นอตส์เคาน์ตี ในช่วงต่อเวลาพิเศษ 4-2 ต่อมา ในวันที่ 8 กุมภาพันธ์ ค.ศ. 2014 จอร์ดอนลงเล่นในพรีเมียร์ลีกนัดแรกโดยลงสนามเป็นตัวสำรองในนาทีที่ 76 ในนัดที่ ลิเวอร์พูล เปิดสนามแอนฟีลด์เอาชนะ อาร์เซนอล 5-1 

ในวันที่ 21 กุมภาพันธ์ ค.ศ. 2014 จอร์ดอนได้ย้ายไปร่วมทีมเบอร์มิงแฮมซิตี ทีมจากฟุตบอลลีกแชมเปียนชิป ด้วยสัญญายืมตัวจนจบฤดูกาล จอร์ดอนลงเล่น 11 นัดทำประตูได้ 1 ประตูในนัดที่เจอกับ Millwall และช่วยให้ เบอร์มิงแฮมซิตี รอดจากการตกชั้นในนัดสุดท้ายของฤดูกาล

#### ฤดูกาล 2014-15

###### === สโมสรฟุตบอลดาร์บีเคาน์ตี ===

จอร์ดอน ไอบ์ (ขวา) ลงซ้อมให้กับ ลิเวอร์พูล ในปี 2014
ในวันที่ 29 สิงหาคม ค.ศ. 2014 จอร์ดอนได้ย้ายไปร่วมทีมดาร์บีเคาน์ตี ทีมจากฟุตบอลลีกแชมเปียนชิป ด้วยสัญญายืมตัว โดย จอร์ดอนลงเล่น 24 นัดทำประตูได้ 5 ประตู ต่อมา ในวันที่ 15 มกราคม ค.ศ. 2015 จอร์ดอนได้ถูก ลิเวอร์พูล เรียกตัวกลับมา ต่อมา ในวันที่ 7 กุมภาพันธ์ ค.ศ. 2015 จอร์ดอนลงเล่นในพรีเมียร์ลีกนัดแรกและเป็นตัวจริงในนัดที่ ลิเวอร์พูล เสมอกับ เอฟเวอร์ตัน คู่ปรับร่วมเมือง 0-0 และจอร์ดอนคว้าตำแหน่ง แมน ออฟ เดอะ แมตช์ ในนัดนี้ ต่อมา จอร์ดอนลงเล่นเป็นตัวจริงในพรีเมียร์ลีกนัดที่สองและมีส่วนร่วมกับประตูที่สามในนัดที่ ลิเวอร์พูล เอาชนะ ทอตนัมฮอตสเปอร์ 3-2 ต่อมา ในยูฟ่ายูโรปาลีก จอร์ดอนช่วยให้ ลิเวอร์พูล ได้ลูกจุดโทษก่อนที่ มารีโอ บาโลเตลลี จะยิงจุดโทษเป็นประตูชัยให้ ลิเวอร์พูล เปิดสนามสนามแอนฟีลด์เอาชนะ เบซิกตัส จาก ตุรกี 1-0 ต่อมา ในวันที่ 13 เมษายน ค.ศ. 2015 จอร์ดอนได้กลับมาลงสนามอีกครั้งหลังจากพักยาว 1 เดือนจากอาการบาดเจ็บ ในนัดที่ ลิเวอร์พูล เปิดสนามสนามแอนฟีลด์เอาชนะ นิวคาสเซิลยูไนเต็ด 2-0

ในวันที่ 21 พฤษภาคม ค.ศ. 2015 จอร์ดอนได้ตัดสินใจต่อสัญญาระยะยาวกับสโมสรลิเวอร์พูล

#### ฤดูกาล 2015-16

ในวันที่ 9 สิงหาคม ค.ศ. 2015 จอร์ดอนลงเล่นเป็นตัวจริงในพรีเมียร์ลีก นัดเปิดฤดูกาล 2015–16 นัดที่ ลิเวอร์พูล เอาชนะ สโตกซิตี ที่บริแทนเนียสเตเดียม 1-0 ต่อมา ในวันที่ 5 พฤศจิกายน ค.ศ. 2015 ยูฟ่ายูโรปาลีก ฤดูกาล 2015–16 รอบแบ่งกลุ่ม จอร์ดอนทำประตูแรกในสีเสื้อของลิเวอร์พูล ในนัดที่ ลิเวอร์พูล เอาชนะ รูบิน คาซัน จากรัสเซีย 1-0  ต่อมา ในวันที่ 2 ธันวาคม ค.ศ. 2015 ฟุตบอลลีกคัพ รอบห้า จอร์ดอนทำประตูที่ 2 ในฤดูกาล ในนัดที่ ลิเวอร์พูล เอาชนะ เซาแธมป์ตัน ที่เซนต์แมรีส์สเตเดียม 6-1 ช่วยให้ ลิเวอร์พูล ผ่านเข้ารอบรองชนะเลิศ ลีกคัพ ได้สำเร็จ

ในวันที่ 5 มกราคม ค.ศ. 2016 ฟุตบอลลีกคัพ รอบรองชนะเลิศ นัดแรก จอร์ดอนลงสนามเป็นตัวสำรองแทน ฟีลีปี โกชิญญู และทำประตูชัย ในนัดที่ ลิเวอร์พูล เอาชนะ สโตกซิตี ที่บริแทนเนียสเตเดียม 1-0 ต่อมา ในวันที่ 15 พฤษภาคม ค.ศ. 2016 พรีเมียร์ลีก นัดปิดฤดูกาล จอร์ดอนทำประตูแรกในพรีเมียร์ลีก ในนัดที่ ลิเวอร์พูล เสมอกับ เวสต์บรอมมิชอัลเบียน ที่เดอะฮอว์ทอนส์ 1-1

#### ฤดูกาล 2016-17

ในวันที่ 15 กรกฎาคม ค.ศ. 2016 ย้ายร่วมทีมเอเอฟซี บอร์นมัธ ด้วยค่าตัวประมาณ 15 ล้านปอนด์ ซึ่งถือเป็นนักเตะค่าตัวแพงที่สุดในประวัติศาสตร์ของสโมสรบอร์นมัธ

สถิติ
-----

*ณ วันที่ 15 พฤษภาคม 2016*

Club statistics| สโมสร | ฤดูกาล | ลีก | เอฟเอคัพ | ลีกคัพ | อื่นๆ | รวม |
| --- | --- | --- | --- | --- | --- | --- |
| Division | ลงเล่น | ประตู | ลงเล่น | ประตู | ลงเล่น | ประตู | ลงเล่น | ประตู | ลงเล่น | ประตู |
| วีคอมบ์ วันเดอร์เรอร์ส | 2011–12 | ลีกวัน | 7 | 1 | 1 | 0 | 2 | 0 | 1 | 0 | 11 | 1 |
| เบอร์มิงแฮมซิตี (ยืมตัว) | 2013–14 | แชมเปียนชิป | 11 | 1 | 0 | 0 | 0 | 0 | 0 | 0 | 11 | 1 |
| ดาร์บีเคาน์ตี (ยืมตัว) | 2014–15 | แชมเปียนชิป | 20 | 5 | 1 | 0 | 3 | 0 | 0 | 0 | 24 | 5 |
| ลิเวอร์พูล | 2012–13 | พรีเมียร์ลีก | 1 | 0 | 0 | 0 | 0 | 0 | 0 | 0 | 1 | 0 |
| 2013–14 | พรีเมียร์ลีก | 1 | 0 | 0 | 0 | 1 | 0 | 0 | 0 | 2 | 0 |
| 2014–15 | พรีเมียร์ลีก | 12 | 0 | 0 | 0 | 0 | 0 | 2 | 0 | 14 | 0 |
| 2015–16 | พรีเมียร์ลีก | 27 | 1 | 3 | 0 | 5 | 2 | 6 | 1 | 41 | 4 |
| Liverpool total | 41 | 1 | 3 | 0 | 6 | 2 | 8 | 1 | 58 | 4 |
| บอร์นมัท | 2016–17 | พรีเมียร์ลีก | 0 | 0 | 0 | 0 | 0 | 0 | 0 | 0 | 0 | 0 |
| รวมทั้งหมด | 79 | 8 | 5 | 0 | 11 | 2 | 9 | 1 | 104 | 11 |

1. ↑  Appearance in Football League Trophy
2. 1 2  ลงเล่นใน ยูฟ่ายูโรปาลีก

อ้างอิง
-------

1. ↑  "สเตอร์ริดจ์ซัลโวให้ลิเวอร์พูลเข้ารอบถ้วยแคปิตอล วัน". คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2015-06-17.
2. ↑  "ภาพการแข่งขันลิเวอร์พูลพบอาร์เซนอล". คลังข้อมูลเก่าเก็บจากแหล่งเดิมเมื่อ 2014-03-02. สืบค้นเมื่อ 2015-06-17.
3. ↑  "ลิเวอร์พูลเปิดแอนฟิลด์ถล่มอาร์เซนอล 5-1". คลังข้อมูลเก่าเก็บจากแหล่งเดิมเมื่อ 2014-03-02. สืบค้นเมื่อ 2015-06-17.
4. ↑  "เจอร์ราร์ดยกย่องการประเดิมเกมแรกของไอบ์". คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2015-07-19.
5. ↑  "จอร์ดอน ไอบ์ เซ็นสัญญาฉบับใหม่กับสโมสรลิเวอร์พูล". คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2015-05-22.
6. ↑  "ประตูแรกของไอบ์ช่วยเก็บชัยชนะเหนือรูบิน คาซัน". คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2015-11-06.
7. ↑  "5 ข้อเท็จจริงจากเกมยูโรปา ลีก ที่ลิเวอร์พูลชนะรูบิน คาซัน". คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2015-11-07.
8. ↑  โอริกีกดแฮตทริก ในเกมหงส์แดงถล่มนักบุญ 6 ประตู[*ลิงก์เสีย*]
9. ↑  "ประตูของไอบ์ช่วยให้ลิเวอร์พูลเก็บชัยเหนือสโต๊กในเกมรอบรองฯ นัดแรก". คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2016-01-07.
10. ↑  "ลิเวอร์พูลเสมอเวสต์บรอมฯ ในเกมพรีเมียร์ลีกนัดสุดท้ายของฤดูกาล". คลังข้อมูลเก่าเก็บจากแหล่งเดิมเมื่อ 2016-05-21. สืบค้นเมื่อ 2016-05-18.
11. ↑  "Jordon Ibe". *Soccerbase*. Centurycomm. สืบค้นเมื่อ 24 November 2014.
12. ↑  "Jordan Ibe Stats". *soccerway.com*. Soccerway. สืบค้นเมื่อ 19 October 2014.

แหล่งข้อมูลอื่น
---------------

* England profile เก็บถาวร 2014-10-10 ที่ เวย์แบ็กแมชชีน at theFA

| * ด
* ค
* ก
ผู้เล่นชุดปัจจุบันของสโมสรฟุตบอลบอร์นมัท  |
| --- |
| 
1 บอรุค **·** 
2 ฟรานซิส **·** 
3 S. Cook **·** 
4 กอสลิง **·** 
5 อาเก **·** 
6 Surman **·** 
7 King **·** 
8 Lerma **·** 
9 Solanke **·** 
10 ไอบ์ **·** 
11 Daniels **·** 
12 Ramsdale **·** 
13 ค. วิลสัน **·** 
14 Groeneveld **·** 
15 A. Smith **·** 
16 ล. คุก **·** 
17 Stacey **·** 
19 Stanislas **·** 
20 Brooks **·** 
21 Rico **·** 
22 H. Wilson **·** 
24 Fraser **·** 
25 Simpson **·** 
26 Kelly **·** 
28 Taylor **·** 
29 Billing **·** 
33 Mepham **·** 
42 Travers **·** 
44 Surridge **·** 
53 Kilkenny **·** 
ผู้จัดการ :  พาร์กเกอร์
 |